To LIFO.gr παρουσιάζει, μέσω των στοιχείων που συνέλεξε το Vouliwatch, μια αποκαλυπτική έρευνα για το φαινόμενο της «οικογενειοκρατίας» στη Βουλή, από τα χρόνια της Μεταπολίτευσης μέχρι τις μέρες μας.

Έντονο και στην τρέχουσα σύνθεση της Βουλής παρατηρείται το φαινόμενο της «οικογενειακής παράδοσης» σύμφωνα με το οποίο σημαντικός αριθμός βουλευτών εμφανίζει συγγενικές σχέσεις με πρόσωπα που διετέλεσαν στο παρελθόν είτε βουλευτές είτε υπουργοί.

Η απάντηση στο παραπάνω φαινόμενο δεν είναι συγκεκριμένη καθώς οι πολίτες είναι εκείνοι, οι οποίοι μέσω της ψήφου τους, επιλέγουν τους αντιπροσώπους τους κάθε φορά. Από την άλλη υπάρχει και η άποψη ότι οι πολιτικοί που είχαν την προσωπική τους «πελατεία», την κληροδοτούν στα παιδιά τους και σε άλλους εν γένει «συγγενείς». Το φαινόμενο αυτό που πολλοί ονομάζουν «οικογενειοκρατία» είναι έκδηλο στην περίοδο της Μεταπολίτευσης. Αξίζει να σημειωθεί ότι ο βαθμός συγγένειας που εμφανίζεται με μεγαλύτερη συχνότητα είναι αυτός του τέκνου (δηλ. πατέρας - γιος).

Στην IH' κοινοβουλευτική περίοδο που διανύουμε ο αριθμός βρίσκεται στους 40, με την πρωτοκαθεδρία να καταλαμβάνει το κυβερνόν κόμμα της Νέας Δημοκρατίας που αριθμεί 29 βουλευτές από το σύνολο των 158 εκλεγμένων με το κόμμα. Έπειτα, ακολουθούν ΣΥΡΙΖΑ και Κίνημα Αλλαγής, από 5 βουλευτές για κάθε κόμμα, και τέλος το ΚΚΕ με 1 βουλευτή.

Ειδικότερα, στη Βουλή του 1974, ο αριθμός των βουλευτών που παρουσίασε οικογενειακό δεσμό με άλλους προγενέστερους, ανήλθε στους 80, δηλαδή σχεδόν το 30% της Βουλής. Αριθμός που αποτελεί ρεκόρ μέχρι και σήμερα. Έκτοτε, τα ποσοστά οικογενειοκρατίας παραμένουν υψηλά (αν και με πτωτική τάση) μέχρι και τη Βουλή του 1993 που ανήλθαν στους 37.

Από τη χρονιά εκείνη και έπειτα παρατηρήθηκε εκ νέου αύξηση μέχρι και τη Βουλή των εκλογών του Μαΐου 2012, όταν και σημειώθηκε το «ιστορικό χαμηλό» των 28 βουλευτών, αριθμός που κυμάνθηκε στα ίδια επίπεδα μέχρι και τις δεύτερες εκλογές του 2015 (σ.σ 34, 30, 29 για τις εκλογές Ιουνίου 2012, Ιανουαρίου 2015 και Σεπτεμβρίου του ίδιου έτους, αντίστοιχα).

Στην IH' κοινοβουλευτική περίοδο που διανύουμε ο αριθμός βρίσκεται στους 40, με την πρωτοκαθεδρία να καταλαμβάνει το κυβερνών κόμμα της Νέας Δημοκρατίας που αριθμεί 29 βουλευτές από το σύνολο των 158 εκλεγμένων με το κόμμα. Έπειτα, ακολουθούν ΣΥΡΙΖΑ και Κίνημα Αλλαγής, από 5 βουλευτές για κάθε κόμμα, και τέλος το ΚΚΕ με 1 βουλευτή.

Τέλος, όπως προκύπτει από τα στοιχεία της έρευνας, σε όλες τις Βουλές της Μεταπολίτευσης την πρώτη θέση στον μαραθώνιο της οικογενειοκρατίας διατηρεί αδιάλειπτα το κόμμα της Νέας Δημοκρατίας.

Δείτε αναλυτικά τα ενδιαφέροντα στοιχεία της έρευνας που διενήργησε το Vouliwatch στα παρακάτω infographics (κάντε κλικ πάνω στο κάθε γράφημα για μεγέθυνση):

Εικονογράφηση: Ατελιέ / LiFO

Εικονογράφηση: Ατελιέ / LiFO

Εικονογράφηση: Ατελιέ / LiFO

Εικονογράφηση: Ατελιέ / LiFO

Αναλυτικά οι 40 βουλευτές της τρέχουσας κοινοβουλευτικής περιόδου που έχουν συγγένεια με παλαιότερους βουλευτές ή υπουργούς:

ΝΔ

Φωτεινή Αραμπατζή -> Ιωάννης Μαγκριώτης (πρώην σύζυγος)

Μιλτιάδης Βαρβιτσιώτης -> Ιωάννης Βαρβιτστιώτης (πατέρας)

Μανούσος Βολουδάκης -> Γεώργιος Βολουδάκης (πατέρας)

Στέφανος Γκίκας -> Σωτήριος Γκίκας (πατέρας)

Θανάσης Δαβάκης -> Ιωάννης Δαβάκης (ανιψιός)

Χρήστος Δερμεντζόπουλος -> Αλέξανδρος Δερμεντζόπουλος (πατέρας)

Χρήστος Δήμας -> Σταύρος Δήμας (πατέρας)

Αναστάσιος Δημοσχάκης -> Θεοφάνης Δημοσχάκης (θείος)

Σταύρος Καλογιάννης -> Ελευθέριος Καλογιάννης (πατέρας)

Κώστας Καραγκούνης -> Ανδρέας Καραγκούνης (πατέρας)

Κώστας Καραμανλής του Αχιλλέα -> Αχιλλέας Καραμανλής (θείος) -> Κωνσταντίνος Καραμανλής του Αλεξάνδρου (ξάδερφος) -> Κωνσταντίνος Καραμανλής (θείος)

Κώστας Καραμανλής του Αλεξάνδρου -> Κωνσταντίνος Καραμανλής (θείος) -> Κώστας Καραμανλής του Αχιλλέα (ξάδερφος)

Σίμος Κεδίκογλου -> Βασίλειος Κεδίκογλου (πατέρας) -> Συμεών Κεδίκογλου (ξάδερφος)

Όλγα Κεφαλογιάννη -> Ιωάννης Κεφαλογιάννης (πατέρας) -> Ιωάννης Αχ. Κεφαλογιάννης (ξάδερφος) -> Μανώλης Κεφαλογιάννης (θείος) -> Παύλος Βαρδινογιάννης (παππούς) -> Εμμανουήλ Κεφαλογιάννης (ξάδερφος)

Γιάννης Κεφαλογιάννης -> Ιωάννης Κεφαλογιάννης (θείος) -> Όλγα Κεφαλογιάννη (ξαδέρφη)

Θέμης Χειμάρας -> Αθανάσιος Χειμάρας (πατέρας)

Ιάσων Φωτήλας -> Φωτήλας Ασημάκης (πατέρας)

Κωνσταντίνος Σκρέκας -> Σκρέκας Θεόδωρός (πατέρας),

Αντώνιος Σαμαράς -> Γιώργος Σαμαράς (θείος)

Ζωή Ράπτη -> Μάκης Βορίδης (πρώην σύζυγος),

Νίκος Παναγιωτόπουλος -> Γιώργος Παναγιωτόπουλος (θείος)

Ντόρα Μπακογιάννη -> Κωνσταντίνος Μητσοτάκης (πατέρας) -> Κυριάκος Μητσοτάκης (αδελφός) -> Παύλος Μπακογιάννης (σύζυγος) -> Αντιγόνη Λυμπεράκη (εξαδέλφη) -> Κυριάκος Βιρβιδάκης (εξάδελφος)

Κυριάκος Μητσοτάκης -> Κωνσταντίνος Μητσοτάκης (πατέρας) -> Ντόρα Μπακογιάννη (αδελφή) -> Αντιγόνη Λυμπεράκη (εξαδέλφη) -> Κυριάκος Βιρβιδάκης (εξάδελφος)

Ιωάννης Μελάς -> Παναγιώτης Μελάς (πατέρας)

Σπήλιος Λιβανός -> Διονύσης Λιβανός (πατέρας)

Ευστάθιος Κωνσταντινίδης -> Κωνσταντίνος Κωνσταντινίδης (πατέρας)

Δημήτριος Κούβελας -> Σωτήριος Κούβελας (πατέρας)

Ζέττα Μακρή -> Μιχαήλ Μακρής (πατέρας)

Κώστας Κατσαφάδος -> Κατσαφάδος Ιωάννης (πατέρας)

ΣΥΡΙΖΑ

Αναστασία Χριστοδουλοπούλου -> Θοδωρής Δρίτσας (σύζυγος)

Χουσεϊν Ζεϊμπέκ -> Τζελάλ Ζεϊμπέκ (θείος)

Χαρά Καφαντάρη -> Ευθαλία Καφαντάρη (ξαδέρφη)

Γιάννης Ραγκούσης -> Άννα Νταλάρα (ξαδέρφη)

Γεώργιος Τσίπρας -> Αλέξης Τσίπρας (ξάδερφος)

ΚΙΝΑΛ

Φώφη Γέννηματα -> Γεώργιος Γεννηματάς (πατέρας)

Νάντια Γιαννακοπούλου -> Ιωάννης Γιαννακόπουλος (πατέρας)

Χάρης Καστανίδης -> Γεώργιος Καστανίδης (πατέρας)

Γιώργος Παπανδρέου -> Ανδρέας Παπανδρέου (πατέρας) -> Γεώργιος Παπανδρέου (παππούς)

Χαρά Κεφαλίδου -> Δημήτρης Κεφαλίδης (πατέρας)

ΚΚΕ

Διαμάντω Μανωλάκου -> Δημήτρης Γόντικας (σύζυγος)

Info

Το Vouliwatch είναι μία ανεξάρτητη, μη κερδοσκοπική πρωτοβουλία ανοιχτής διακυβέρνησης, ενίσχυσης της διαφάνειας και της λογοδοσίας και προώθησης της δημοκρατικής συμμετοχής με τη βοήθεια της ψηφιακής τεχνολογίας. Μέσω του Vouliwatch οι πολίτες μπορούν να παρακολουθούν και να αξιολογούν το νομοθετικό και κοινοβουλευτικό έργο, με εύληπτο και απλοποιημένο τρόπο.